FOLKLORE SAKALAVA 



265 



iiareo?/' hoy Tsikifo, — ^'Tsy potitse ane an-tana fa ane ambaibo ane, hoy bibibe. Na- 

 horony i Tsikifo ny saliny iaby, noly koa. — Loak' andro ie nandeha nanarake lala 

 nomban' i Bibibe. Nipotitse tao amin' ny baibony. Nenteany ka antake avao. La rose 

 koa ie namonje hafa koa ka nenteany ka la lojy avao. Nandeha koa ie namonje hafa 

 koa, nanteany — ka kabaro avao. Nandeha koa — indro ahtsiroka avao. Nandeha koa 

 indro hane maeva aze fa bele noho tsako mirindry eo. 



La nihaly foto-bele efatse, hamolake tsako folo. Vita fehy ny entany, bak' 

 indro bibibe. *^Ake," hoy ie, ^'mangalatse? Manjary sira io lahy, ka tratso;" — Tsikifo: 

 *'Tratse ny mangalatse, abako, ka tsy maro vola." — Patsiheko famaky iha, ka laha fa 

 mate haneko."— Laha patsihenao famaky aho, lo vetrake, fa tsy avy raha koa." — '' To- 

 mboheko lefo." 



(( 



Laha tombohenao lefo aho ka misy olitse vatako tsy azo hane." Laha teanao 

 ho avy ane aho, ataovo zao riy anandesanao ahy ! Alao vato be ka lolohaze, fa zaho hifi- 

 take eo anabony. Laha mahare raha mihokovoke iha, ka mitolike, fa manaova hoe: 

 Milatsaha ane iha, fa zaho manday Tsikifo tsy mitolitolike. — To zao aka, ka 

 andao tsika hanao aze, menga ho leoko. — Nalaindroze ny vato fisake be, ka nonjonej 

 lolohaviny. Naiianike i Tsikifo ka nifitake teo anabony. Niongake bibibe nanday aze- 

 Ie laha fa nilavitse roze la namoko i Tsikifo, ka fa an-tane, Tsy nitolike ndra raike 

 i bibibe, fa no nivola nanao hoe : Milatsaha ane iha, fa zaho manday Tsikifo, tsy 



mitolike. 



Roso Tsikifo nangalake entany noly antranony ane, fa i bibibe koa nanday 



vato iiie. Tampeko ny avy teo nikaike an' i valiny nanao zao. Sasao valane, fa ntoy 



Tsikifo!" Nanteandroze ka vato avao ro teo, tsy ao koa i Tsikifo. **01o seretse mare 



iha, hoy valiny," no vato avao andesinao, toy ro ataonao Tsikifo ?—'* Ake ! mahay 



fanahy ahy Tsikifo maolo ine, "hoy bibibe." "Mate ry, laha tratsbl " — "Nanino tsy 



tinombonao lefo, laha nitratsao," hoy valiny. — *' Tsy manao zao, fa laha tombohen- 



defo hoe, terak' olitse ny henany ka tsy azo hane. 



Izao tsy namonoako aze, fa laha afara toraboheko ane maola ine." 



Fa laha nila hane ambaibon' i bibibe i Tsikifo, ka andesiny koa, tratsy bibibe 



ie nihaly be Ie. Tsy nanam-belane moa ie, ka tono avao no ketrekeny. — '*Ake, hoy 



bibibe, tratse maola io vale, fa mangalatse. 



*'La namale moramora i Tsikifo ! " Tsy ho tratse ny mangalatse rahan-olo ! 

 Tombohekolefo ihaatiitol"— Laha tombohenao lefo aho tsy azonao hane, fa vetrake 



la rava. " 



" Vangoeko kobay iha moa," hoy bibibe, "Edey ! laha vangoenao kobay aho, 

 la hotetike nareo miroanake iaby, "hoy Tsikifo. — Hataoko akory iha moa?" — llao 

 haro b6 ka ajobono ao aho, la sompiro ka andeso amin' izay, fa ho azonao tokoa aho." 



Laha fa niefa sompitse la nandesiny. Tampeko niavy teo amin' ny valiny iela 

 nikaike nanao zao: ''Sasao iiy valane, fa azoko Tsikifo." Namale valiny!" Ndra 

 varako misasa ny valane, ny katae tsy misy, ndra raike. 



Ndaotsika hila katae moa, fa hariva ny andro. ka ambelao hendrazen' ny 

 aja reo i Tsikifo. La nandeha roze mivaly ka ny anandroze roe ro niandre an' 

 Tsikifo teo, fa anake lahy biby koa. - Nanao kiriry roze. - Nahare izao fisandroze 

 izao i Tsikifo ka nikaike nanaa hoe: "Amiaay ane koa misa manao zao." — Nahare 

 izao reo aja biby ireo, ka la nitsereke mare.-Akihe lahityl Mivola raha nandesm- 



droze io." 



u 



